钦定古今图书集成/明伦汇编/家范典/第106卷 > 春秋四传 > 《莒人灭鄫》
## 钦定古今图书集成/明伦汇编/家范典/第106卷 > 春秋四传 > 《莒人灭鄫》

《春秋襄公六年》：“秋，莒人灭鄫。”

《左传》：“鄫，恃赂也。”

《穀梁传》：“非灭也，中国日，卑国月，夷狄时，鄫中国也，而
时非灭也。家有既亡，国有既灭，灭而不自知，由别之
而不别也。莒人灭鄫。非灭也，立异姓以莅祭祀，灭亡
之道也。”

其出也’。”或曰：“鄫取莒公子为后，罪在鄫子，不在莒人，
《春秋》应以梁亡之例而书鄫亡，不当但责莒人也。今
直罪莒，舍鄫何哉？曰莒人之以其子为鄫，与黄歇进
李园之妹于楚王，吕不韦献邯郸之姬于秦公子，其”
事虽殊，其欲灭人之祀而有其国，则一也。《春秋》所以
释鄫而罪莒、欤，以此防民，犹有以韩谧为世嗣，昏乱
纪度如郭氏者。

〈大全〉范氏曰：“莒是鄫甥，立以为后。非其族类，神不歆其祀，故言灭。”何氏曰：“言灭者，以异姓为后，非兵灭。”南轩张氏曰：“原民之生，与万物并于天地之间，父天而母地，本一而已。而于其身，莫不有父母之亲，兄弟之爱，以至于宗支之属，釐分缕析，血脉贯通，分虽殊而本实一，此性之所具，而天之所为也。圣人有作，立姓以别”其系，严宗以谨其承，亦因夫性之自然，理之所不可易者而已。苟惟强离其所系，而合于其所不可合，是岂性也哉？是故神不歆非祀，而民不祀非族，以此防民，而春秋之时，犹有身为诸侯，而立异姓以莅祭祀，如鄫子之为者。圣人书之曰“莒人灭鄫”，谓其先无血食之理也，岂不深切著明哉？家氏曰：“周衰，伦教不明，有以他姓为继嗣者，灭人之国，而人自以为非灭。如鄫事者，往往有之，圣人特于此垂训焉。苟以为莒实灭鄫，则是时晋悼主盟，岂有莒灭同盟之国而全置不问哉？”庐陵李氏曰：“灭鄫之说，先儒所以不取《左氏》者，岂非以昭四年复有鲁取鄫之文，故以此为非实灭乎？”赵子按其事情，以为莒人以兵破鄫，立其子使守之而为附庸。其子又鄫之外甥，令奉鄫祀，然神不歆非类，是使鄫绝祀，故须书“灭。”《公》《谷》但传得“立鄫甥守祀”之说，而不知事实耳。莒今灭为附庸，后鲁取鄫之故，复书“取”也。究此，则三《传》亦互相通，此恐得其实。又曰：“四年公如晋请属鄫，晋以鄫属鲁。其冬，邾人、莒人伐”鄫。臧孙纥救鄫，侵邾，败于狐骀。五年，穆叔觌鄫太子巫于晋。“九月，会于戚。”穆叔以属鄫为不利，使鄫大夫听命于会。六年，莒人灭鄫，晋人来讨。季武子如晋，谢亡鄫。此《左传》鄫事之本末也。